Երեկ մինչ ուշ գիշեր գյուղում տոնական տրամադրություն էր: Համերգային ծրագրով հանդես եկան հանրապետության երգիչ-երգչուհիները` Լեյլա Սարիբեկյանը, Արսեն Գրիգորյանը (Մրո), Անդրեն, Սոֆի Մխեյանը, Ալլա Լեւոնյանը, Էրիկը, Սիլա Հակոբյանը, Աիդա Սարգսյանը եւ այլք: Տոնական միջոցառումը վարում էին Նազենի Հովհաննիսյանն ու Ավետ Բարսեղյանը: Ուղիղ ժամը 20-ին գյուղի կենտրոնից եւ երկու ծայրերից միաժամանակ հրավառություն կատարվեց, որը տեւեց մոտ 10 րոպե: Ավետ Բարսեղյանը չթաքցրեց, որ հանրապետությունում տեսած ամենալավ հրավառությունն էր: «Շատ միջոցառումներ ենք վարել, բայց այսպիսի հրավառություն չէինք տեսել»,-ասաց հաղորդավարը: